अभी तक किसी भी YouTube वीडियो में दिख रहे व्‍यक्ति का बोरिंग बैकग्राउंड चेंज करने के लिए हमें ग्रीन स्‍क्रीन यानि क्रोमा की जरूरत पड़ती थी, लेकिन अब YouTube एक ऐसा AI फीचर लेकर आया है, जिससे यूजर YouTube पर रियलटाइम लाइव होते हुए अपने किसी भी बैकग्राउंड को हटाकर तमाम तरह के मजेदार और आकर्षक थीम वाले बैकग्राउंड लगा सकेंगे। बता दें कि YouTube का यह फीचर वीडियो क्रिएटर्स को यूट्यूब ऐप पर मिलेगा। फिलहाल अभी यह फीचर YouTube के बीटा वर्जन पर टेस्टिंग के लिए उपलब्‍ध है। जल्‍दी ही बैकग्राउंड बदलने वाला यह नया फीचर सभी यूजर्स को मिलने की उम्‍मीद है।